Ötven kolozsvári civil szervezet közös állásfoglalást hozott nyilvánosságra a magyar művészeti oktatás védelmében a Kincses Kolozsvár Egyesület kezdeményezésére. Az állásfoglalás aláírói határozottan kiállnak a kolozsvári magyar nyelvű képzőművészeti szakoktatás mellett, amely "a legmagasabb színvonalon biztosítja a gyermekek alkotó és önkifejező képességeinek fejlesztését, valamint művészeti-kulturális műveltségének megalapozását immár tizenhat éve".